Բրքբեքի համալսարան

**Բրքբեքի համալսարան**(պաշտանական անվանումը՝ Բրքբեքի քոլեջ, ոչ պաշտոնական անվանումը՝ Բրքբեք) պետական հետազոտական համալսարան է, որը տեղակայված է Լոնդոնում, Մեծ Բրիտանիա և համարվում է Լոնդոնի համալսարանի բաղկացուցիչ քոլեջ։

Ջորջ Բրքբեքի կողմից հիմնադրվել է 1823 թվականին՝ որպես Լոնդոնի Մեխանիկայի ինստիտուտ, ում աջակցել են Ջերեմի Բենթամը, Ջոն Հոբհաուսը և Հենրի Բրումը։ Բիրբեքը եղել է այն քիչ հաստատություններից մեկը, որը մասնագիտացել է երեկոյան բարձրագույն կրթության մեջ։
Բիրբեքի հիմնական շենքը գտնվում է Բլումսբերիում, կենտրոնական Լոնդոնում՝ մի շարք հաստատությունների հետ միասին։

Համագործակցելով Արևելյան Լոնդոնի համալսարանի հետ Բիրբեքն ունի հավելյալ մեծ ճամբար Սթրեթֆորդ քաղաքում՝ Ռոյալ թատրոնի հարևանությամբ։
Բիրբեքն առաջարկում է շուրջ 200 բակալավրիատի և ասպիրանտուրայի ծրագրեր, որոնք ուսուցանվում են մասնակի կամ լրիվ, չնայած գրեթե բոլոր դասախոսութունները արվում են երեկոյան։ Բիրբեքի ակադեմիական գործունեությունը իրականացվում է հինգ կից ֆակուլտետներով, որոնք ունեն 19 ենթաբաժիններ։ Այն նաև առաջարկում է մի շարք շարունակական կրթական ծրագրեր՝ վկայականներով և դիպլոմներով և Բիրբեքի ակադեմիկոսների 90%ը ակտիվ հետազոտողներ են։ Լինելով Լոնդոնի համալսարանի մի մասը Բիրբեքը առաջնորդվում է նրա չափանիշներով և շնորհում է Լոնդոնի համալսարանի կոչումներ։ Լոնդոնի համալսարանի մյուս քոլեջների նման Բիրբեքը նույնպես երաշխավորված է իր սեփական անկախ կոչում շնորհելու լիազորություններով, որոնք հաստատվել են 2012 թվականի հուլիսին Մասնավոր Խորհրդի կողմից։ Բիրբեքի կողմից տրվող կոչումների որակավորումը հաստատվել է Մեծ Բրիտանիայի Որակի Ապահովման Գործակալության կողմից, որին հետևել են ինստիտուցիոնալ ստուգումներ 2005 և 2010 թվականներին։

Բիրբեքը ճանաչվել է որպես «համաշխարհային էլիտար» համալսարան և ներառվել է «Times Higher Education Awards» ամսագրում որպես «Տարվա Համալսարան»։

## Պատմություն
### Հիմնադրում
մինի|Ջորջ Բիրբեք, Լոնդոնի Բիրբեքի համալսարանի հիմնադիր
1823 թվականին ֆիզիկոս և Էդինբուրգի համալսարանի շրջանավարտ պարոն Ջորջ Բիրբեքը հիմնադրել է այն ժամանակվա Լոնդոնի Մեխանիկայի ինստիտուտը Ստրենդ (փողոց)ում անցկացված ժողովի ժամանակ, որին հաճախել էր երկու հազար մարդ։
Այնուամենայնիվ գաղափարը այդքան էլ չընդունվեց և ոմանք մեղադրեցին Բիրբեքին «չարիքի սերմեր սփռելու համար»։

1825 թվականին, երկու տարի հետո, ինստիտուտը տեղափոխվեց Սաութհեմփթոնի շինություն և 1830 թվականին առաջին իգական սեռի ուսանողներն ընդունվեցին այնտեղ։

1886 թվականին ինստիտուտը վերանվանվեց Բիրբեքի Գրական և Գիտական ինստիտուտ։
1885 թվականին Բիրբեքը տեղափոխվեց Բրիմսի շենք, որտեղ այն գործեց հաջորդ 67 տարիների ընթացքում։
1904 թվականին հիմնադրվեց Բիրբեքի Ուսանողական խորհուրդը։

### Բիրբեքի քոլեջ
1907 թվականին Բիրբեքի համալսարանը կարճ անվանվել է Բիրբեքի քոլեջ։ 1921 թվականին քոլեջի առաջին կին պրոֆեսոր Հելեն Գվինե-Վոգանը սկսեց դասավանդել բուսաբանություն։

Երկրորդ համաշխարհային պատերազմի ընթացքում Բիրբեքը Լոնդոնի համալսարանի քոլեջներից միակն էր, որը չտեղափոխվեց մայրաքաղաքից։ 1941 թվականին գրադարանը ենթարկվում էր ուղիղ ռմբակոծման, բայց ուսուցումը շարունակվում էր։
1952 թվականին քոլեջը տեղափոխվեց իր ներկայիս տարածք՝ Մալեթ փողոց։
մինի|ձախից|Բիրբեքի համալսարանի հիմնական մուտքը

## Համալսարանի դիրքն ու տարածքը
մինի|Նոր գրադարանի ինտերիերը
Բիրբեքը գլխավորապես գտնվում է Մալեթ փողոցի և Վոբուրն հրապարակի միջև Բլումզբերիում՝ մի շարք հաստատություններով, ուսուցման համար նախատեսված հիվանդանոցներով և գիտական լաբորատորիաներով, որոնք գտնվում են մոտակա փողոցներում։ Արվեստի դպրոցը, որն ներառում է անգլերենի և հումանիտար լեզուների ֆակուլտետը տեղակայված է Բլումզբերիի նախկին Գորդոնի հրապարակում։ Բիրբեքի շատ դասեր ուսուցանվում են Բլումզբերիի այլ շրջաններում, ի շնորհիվ Բիրբեքի ընդլայնվող ռազմավարության. այն է՝ դարձնել բարձրագույն կրթությունը մատչելի։ Բացի այդ գրեթե բոլոր դասերը դասավանդվում են նույն օրը միևնույն ժամանակ, որի արդյունքում սկսվում է ծանր պայքար սահմանափակ տարածքի համար։

Բիրբեքի տարածքը ընդլայնվել է դեպի արևելյան Լոնդոն՝ Արևելյան Լոնդոնի համալսարանի հետ միասին։ Այս նախագիծը հայտնի է որպես Բիրբեք Սթրաթֆորդ։ Ճամբարը պաշտոնապես բացվել է 2013 թվականին։

## Ֆակուլտետներ և բաժիններ
Համալսարանը բաղկացած է 5 դպրոցներից, որոնք իրենց մեջ ընդգրկում են ընդհանուր 19 ակադեմիական բաժիններ՝
 
* Հումանիտար գիտությունների ֆակուլտետ
* Մշակույթ և Լեզուներ
* Արվեստի Պատմություն
* Կինո, ԶԼՄ և Մշակույթ
* Տեղեկատվական Տեխնոլոգիաներ
* Տնտեսագիտություն, Մաթեմատիկա և Վիճակագրություն
* Կառավարում
* Կազմակերպչական հոգեբանություն
* Իրավաբանություն
* Քրինոլոգիա
* Կենսաբանություն
* Երկրաբանություն և Մոլորակագիտություն
* Հոգեբանություն
* Կիրառական Լեզվաբանություն և Հաղորդակցություն
* Աշխարհագրություն
* Պատմություն և Հնէաբանություն
* Փիլիսոփայություն
* Հոգեբանական հետազոտություն

## Ուսանողական կյանք
Քանի որ Բիրբեքը հիմնականում առաջարկում է կես դրույքով դասընթացներ և հաճախ երեկոները, ապա ուսանողների կյանքը ավելի քիչ է սահմանափակված՝ այլ համալսարանների հետ համեմատած։ Բիրբեքի ուսանողական միությունը առաջարկում է մի շարք ակումբներ, որի մեջ մտնում է ֆուտբոլային ակումբը՝ վերջինս էլ մրցում է Լոնդոնի համալսարանի լիգայում։ Այն նաև աջակցում է ուսանողներին տարբեր բնագավառներում, ունի ուսանողական ամսագիր, ուսանողական խանութ և բար։

Քոլեջի զինանշանի վրա պատկերված է լամպ և բու, որոնք խորհրդանշում են քոլեջի նշանաբանը՝ «սովորիր գիշերը (study by night)»: Ի պատիվ այս նշանաբանի ուսանողական ամսագիրը կոչվում է «Լամպ և Բու»։

## Նշանավոր մարդիկ

Պատկեր:J. Ramsay MacDonald LCCN2014715885 (cropped).jpg|մինի|Ջեյմս Մաքդոնալդ, Միացյալ Թագավորության առաջին Լեյբորիստական վարչապետը
Պատկեր:Sidney Webb.jpg|մինի|Սիդնեյ Վեբ՝ Լոնդոնի Տնտեսագիտական համալսարանի հիմնադիր և տնտեսագետ
Պատկեր:Marcus Garvey 1924-08-05.jpg|մինի|Մարկոս Գարվեյ՝ Սևամորթների Միջազգային Ասոցիացիայի հիմնադիր և քաղաքական գործիչ
Պատկեր:Blackett-large.jpg|մինի|Պատրիկ Բլեկետ 1948 թվականի ֆիզիկայի Նոբելյան մրցանակակիր և պրոֆեսոր
Պատկեր:Thomas Stearns Eliot by Lady Ottoline Morrell (1934).jpg|մինի|Թոմաս Սթեռնս Էլիոթ՝ 1948 թվականի գրականության Նոբելյան մրցանակակիր և անգլերենի դասախոս
Պատկեր:Aaron Klug 1979.jpg|մինի|Արոն Կլուգ, քիմիայի 1982 թվականի Նոբելյան մրցանակակիր
Պատկեր:The Capture of William Joyce, Germany, 1945 BU6910.jpg|մինի|Վիլյամ Ջոյս՝ Նացիստական քարոզչության հեռարձակող և քաղաքական գործիչ
Պատկեր:J. Ramsay MacDonald LCCN2014715885 (cropped).jpg|մինի|Ջեյմս Մաքդոնալդ, Միացյալ Թագավորության առաջին Լեյբորիստական վարչապետը
Պատկեր:Arthur Wing Pinero Mw05020.jpg|մինի|Արթուր Վինգ Պիներո՝ դրամատուրգ և ռեժիսոր
Պատկեր:John McDonnell 2011.jpeg|մինի|Ջոն Մաքդոնել
Պատկեր:Antony Beevor 01.JPG|մինի|Անթոնի Բիվոր՝ զինվորական պատմաբան
Պատկեր:Daisy Ridley by Gage Skidmore.jpg|մինի|Դեյզի Ռիդլի՝ դերասանուհի Աստղային պատերազմներ։ Էպիզոդ VII։ Ուժի արթնացում ֆիլմում
|մինի|Ֆիլիպ Ռուշտոն՝ պրոֆեսոր
Պատկեր:David fleming blackheath.jpg|մինի|Դավիթ Ֆլեմինգ
Պատկեր:Coventry Scouts groups have a visit from Bear Grylls.jpg|մինի|Բիր Գրիլս՝ բրիտանացի ճանապարհորդ, հեռուստահաղորդավար և գրող
Պատկեր:Slavoj Zizek in Liverpool.jpg|մինի|Սլավոյ Ժիժեկ՝ Լոնդոնի համալսարանի Բիրքբեք քոլեջի միջազագյին տնօրեն


## Ծանոթագրություններ

## Արտաքին հղումներ

* Պաշտոնական կայքեր
* Լոնդոնի Բիրբեքի համալսարանի ուսանողների ցանկ
* Լոնդոնի Բիրբեքի համալսարանի զինվորական անձնակազմը 1914-1918 թվականներին

Կատեգորիա:1823 հիմնադրումներ Անգլիայում